CELEX: 32014R0889
Language: et
Date: 2014-08-14 00:00:00
Title: Komisjoni rakendusmäärus (EL) nr 889/2014, 14. august 2014 , millega muudetakse määrust (EMÜ) nr 2454/93 seoses kokkuleppelise esindaja ja tuntud saatja süsteemi ning volitatud ettevõtja süsteemi ühiste turvanõuete tunnustamisega  EMPs kohaldatav tekst

15.8.2014   
            
            
               ET
            
            
               Euroopa Liidu Teataja
            
            
               L 243/39
            
         KOMISJONI RAKENDUSMÄÄRUS (EL) nr 889/2014,
   14. august 2014,
   millega muudetakse määrust (EMÜ) nr 2454/93 seoses kokkuleppelise esindaja ja tuntud saatja süsteemi ning volitatud ettevõtja süsteemi ühiste turvanõuete tunnustamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik, (1) eriti selle artiklit 247,
   ning arvestades järgmist:
   
               (1)
            
            
               Nii tollijulgeoleku kui ka lennundusjulgestuse valdkonnas on vastavate õigusaktidega, eelkõige määrusega (EMÜ) nr 2913/92, millega kehtestatakse ühenduse tolliseadustik, ning Euroopa Parlamendi ja nõukogu määrusega (EÜ) nr 300/2008, (2) mis käsitleb tsiviillennundusjulgestuse ühiseeskirju, lubatud teatavatele tingimustele ja nõuetele vastavad üksused turvalise tarneahela tagamiseks ja sellele kaasaaitamiseks sertifitseerida.
            
         
               (2)
            
            
               Kehtivates tolli- ja lennundusalastes õigusaktides on sätestatud nende vastavate süsteemide kohaste sertifikaatideteatav tunnustamine, eelkõige seoses kummagi puhul tehtavate turvakontrollidega. Komisjoni määruse (EMÜ) nr 2454/93 (3) artikli 14k lõike 2 punktis b ja lõikes 3 on sätestatud, et kui volitatud ettevõtja (AEO) staatuse taotleja on juba kokkuleppeline esindaja, loetakse julgeoleku ja turvalisuse standardeid käsitlev kriteerium täidetuks selles osas, mille suhtes ettevõtja on kokkuleppelise esindaja staatuse omandanud. Komisjoni määruse (EL) nr 185/2010 (4) lisa punktide 6.3.1.2 ja 6.4.1.2 kohaselt peaks asjaomane asutus või tema nimel tegutsev sõltumatu valideerija arvesse võtma seda, kas kokkuleppelise esindaja või tuntud saatja staatuse taotlejal on volitatud ettevõtja (AEO) sertifikaat.
            
         
               (3)
            
            
               Nii volitatud ettevõtja staatust reguleerivate tollialaste õigusaktide kui ka kokkuleppelise esindaja ja tuntud saatja süsteemi reguleerivate lennundusalaste õigusaktide rakendamine praktikas on näidanud, et nende süsteemide vahelisest praegusest tunnustamisest ei piisa nende turvasüsteemide võimalikult suure koostoime tagamiseks. Lennundusjulgestusvaldkonna kokkuleppelise esindaja ja tuntud saatja süsteemi ning tollivaldkonna volitatud ettevõtja süsteemi turvanõuded on niivõrd võrdväärsed, et need kaks süsteemi võiks suuremasse kooskõlla viia.
            
         
               (4)
            
            
               Kõnealuste süsteemide suurem kooskõlastamine võrdväärse tunnustamise, sh nõutud teabevahetuse seisukohast on vajalik asjaomase majandussektori ja (nii tolliga kui ka tsiviillennundusega tegelevate) valitsusasutuste halduskoormuse vähendamiseks ning praeguse turvataseme parandamiseks.
            
         
               (5)
            
            
               Määrust (EMÜ) nr 2454/93 on vaja muuta, et ajakohastada viited jõus olevatele lennundusalastele õigusaktidele, lisada tuntud saatja staatuse tunnustamine seoses selle asjakohasusega volitatud ettevõtja staatuse jaoks, luua kõnealuste süsteemide vahelise ühiste nõuete tunnustamise ulatuse raamistik ning võimaldada tolli- ja lennundusasutuste vajalikku teabevahetust.
            
         
               (6)
            
            
               Seepärast tuleks määrust (EMÜ) nr 2454/93 vastavalt muuta.
            
         
               (7)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EMÜ) nr 2454/93 muudetakse järgmiselt.
   
               1)
            
            
               Artiklit 14k muudetakse järgmiselt:
               
                           a)
                        
                        
                           lõike 2 punkt b asendatakse järgmisega:
                           
                                       „b)
                                    
                                    
                                       omama kokkuleppelise esindaja staatust, nagu on määratletud Euroopa Parlamendi ja nõukogu määruse (EÜ) nr 300/2008 (5) artiklis 3 (edaspidi” kokkuleppeline esindaja„), ja vastama komisjoni määruses (EÜ) nr 185/2010 (6) sätestatud nõuetele;
                                    
                                 
                              (5)  ELT L 97, 9.4.2008, lk 72."
						
                           
                              (6)  ELT L 55, 5.3.2010, lk 1.”"
						
                        
                     
                           b)
                        
                        
                           lõikele 2 lisatakse järgmine lõik:
                           „Kui lennundusettevõtja on kokkuleppeline esindaja, loetakse lõikes 1 sätestatud tingimused täidetuks nende asukohtade ja toimingute osas, mille suhtes ettevõtja on kokkuleppelise esindaja staatuse omandanud, ning seda ulatuses, mil kokkuleppelise esindaja staatuse andmise tingimused ühtivad lõikes 1 sätestatutega või on neile vastavad.”;
                        
                     
                           c)
                        
                        
                           lõige 3 asendatakse järgmisega:
                           „3.   Kui taotleja on asutatud ühenduse tolliterritooriumil ja on määruse (EÜ) nr 300/2008 artiklis 3 määratletud kokkuleppeline esindaja või tuntud saatja ning täidab määruses (EL) nr 185/2010 sätestatud nõudeid, loetakse lõikes 1 sätestatud tingimused täidetuks nende asukohtade ja toimingute osas, mille suhtes ettevõtja on kokkuleppelise esindaja või tuntud saatja staatuse omandanud, ning seda ulatuses, mil kokkuleppelise esindaja või tuntud saatja staatuse andmise tingimused ühtivad lõikes 1 sätestatutega või on neile vastavad.”
                        
                     
         
               2)
            
            
               Artiklisse 14w lisatakse järgmine lõige 4:
               „4.   Sertifikaati välja andev tolliasutus teeb asjaomasele tsiviillennundusjulgestuse eest vastutavale riiklikule ametiasutusele viivitamata kättesaadavaks enda käsutuses oleva järgmise miinimumteabe volitatud ettevõtja staatuse kohta:
               
                           a)
                        
                        
                           volitatud ettevõtja (AEO) sertifikaat — turvalisuse ja julgeoleku (AEOS) ja volitatud ettevõtja (AEO) sertifikaat — tollialaste lihtsustuste/turvalisuse ja julgeoleku (AEOF) sertifikaat, sh sertifikaadi omaniku nimi ja vajaduse korral teave sellesse tehtud muudatuste, selle kehtetuks tunnistamise või volitatud ettevõtja staatuse peatamise kohta koos põhjustega;
                        
                     
                           b)
                        
                        
                           teave selle kohta, kas tolliasutused on asjaomast asukohta külastanud ning viimase külaskäigu kuupäev ja eesmärk (loaandmine, korduvhindamine, seire);
                        
                     
                           c)
                        
                        
                           AEOS- ja AEOF-sertifikaadi korduvhindamised ja nende tulemused.
                        
                     Riiklikud tolliasutused kehtestavad hiljemalt 1. märtsiks 2015 kokkuleppel tsiviillennundusjulgestuse eest vastutava riikliku ametiasutusega sellise esimeses lõigus osutatud teabe vahetamise üksikasjalikud viisid, mida artiklis 14x osutatud elektrooniline teabe- ja sidesüsteem ei hõlma.
               Asjaomast teavet käsitlevad tsiviillennundusjulgestuse eest vastutavad riiklikud ametiasutused kasutavad seda üksnes asjakohaste kokkuleppelise esindaja või tuntud saatja süsteemide tarbeks ning rakendavad selle teabe turvalisuse tagamiseks asjakohaseid tehnilisi ja organisatsioonilisi meetmeid.”
            
         
               3)
            
            
               Artiklisse 14x lisatakse järgminelõige 2a:
               „2a.   Vajaduse korral ja eelkõige juhul, kui volitatud ettevõtja staatust käsitatakse alusena heakskiidu, lubade või hõlbustuste andmisel muude liidu õigusaktide kohaselt, võib juurdepääsu artikli 14w lõike 4 punktides a ja c osutatud teabele anda ka asjaomasele tsiviillennundusjulgestuse eest vastutavale riiklikule ametiasutusele.”
            
         
               4)
            
            
               Lisa 1C muudetakse järgmiselt:
               
                           a)
                        
                        
                           lahtri 15 pealkiri asendatakse järgmisega:
                           
                     
                           b)
                        
                        
                           lahtri 15 selgitava märkuse pealkiri asendatakse järgmisega:
                           
                                       „15.
                                    
                                    
                                       Juba antud lihtsustused või hõlbustused, artikli 14k lõikes 4 osutatud sertifikaadid ja/või kokkuleppelise esindaja või tuntud saatja staatus vastavalt artikli 14k lõigetele 2 ja 3”;
                                    
                                 
                     
                           c)
                        
                        
                           lahtri 15 selgitav märkus asendatakse järgmisega:
                           „Juba antud lihtsustuste puhul märkige lihtsustuse liik, asjaomane tolliprotseduur ja volituse number.Asjaomane tolliprotseduur sisestatakse tähtedena, mida kasutatakse veergude pealdistena (A–K) tolliprotseduuride määramisel 37. lisa I jaotise punkti B tabelis.
                           Artikli 14k lõigete 2 ja 3 puhul märkige saadud staatus:kokkuleppeline esindaja või tuntud saatja ja sertifikaadi number.
                           Kui taotleja omab ühte või mitut artikli 14k lõikes 4 nimetatud sertifikaati, märkige selle sertifikaadi/nende sertifikaatide liik ja number.”.
                        
                     
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. august 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 302, 19.10.1992, lk 1.
   
      (2)  Euroopa Parlamendi ja nõukogu määrus (EÜ) nr 300/2008, 11. märts 2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002 (ELT L 97, 9.4.2008, lk 72).
   
      (3)  Komisjoni määrus (EMÜ) nr 2454/93, 2. juuli 1993, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1).
   
      (4)  Komisjoni määrus (EL) nr 185/2010, 4. märts 2010, millega nähakse ette üksikasjalikud meetmed lennundusjulgestuse ühiste põhistandardite rakendamiseks (ELT L 55, 5.3.2010, lk 1).